**Llista de control de la revisió ètica**

|  |
| --- |
| **Instruccions*** Aquesta llista us servirà per a determinar si heu d’enviar un projecte a revisar. També us ajudarà a aclarir quins aspectes cal comentar amb detall en el formulari de protocol i quins documents de suport cal adjuntar.
* Completeu el formulari responent a totes les preguntes. Si teniu dubtes, escriviu-nos a secretaria.cirep@upf.edu.
 |

**Informació general**

|  |
| --- |
| Títol del projecte:       |
| Nom de l’investigador/a principal (IP):       |
| Departament (o institució, si no és UPF):       |
| Nom del sol·licitant (si no és l’IP):       |

1. **Participants humans**

|  |  |
| --- | --- |
|  | Si heu respost “sí”: |
| El vostre projecte requereix la participació d’humans?  | [ ]  sí | [ ]  no | Si us plau, ompliu el formulari de protocol i envieu la sol·licitud a secretaria.cirep@upf.edu. Cal incloure-hi informació sobre el procediment de reclutament i els criteris d’exclusió i inclusió i adjuntar el formulari de consentiment informat. |

Si heu marcat “sí”, contesteu les preguntes de sota. Si no, passeu a la secció 2.

|  |  |  |  |
| --- | --- | --- | --- |
|  |  |  | Si heu respost “sí”: |
| Els participants són menors de 14 anys? | [ ]  sí | [ ]  no | Indiqueu la franja d’edat en el formulari de protocol.Els menors de 14 anys no poden consentir legalment i es consideren un col·lectiu vulnerable. S’ha d’obtenir el consentiment dels pares o tutors legals. Descriviu com us assegurareu que els participants entenen què se’ls demana i que hi assenten. |
| Els participants són menors d’edat entre 14 i 17 anys? | [ ]  sí | [ ]  no | Els menors d’edat es consideren un col·lectiu vulnerable. Les persones majors de 14 anys poden consentir legalment al tractament de les seves dades personals. El formulari de consentiment ha de ser intel·ligible per als participants. Es recomana obtenir també el consentiment dels pares o tutors legals dels menors d’edat. Per tant, cal incloure dues versions de la documentació de consentiment informat: una per als participants i una altra per als pares o tutors legals. |
| Els participants són majors de 65 anys? | [ ]  sí | [ ]  no | Penseu si és necessari establir mesures addicionals per protegir els drets i benestar dels participants.  |
| Els participants són pacients? | [ ]  sí | [ ]  no | Segons les característiques del vostre projecte, és probable que l’hagi de revisar el Comitè d'Ètica de la Investigació amb Medicaments (CEIm). Escriviu-nos a secretaria.cirep@upf.edu abans de completar el formulari de protocol. |
| Reclutareu participants o col·lectius vulnerables o que requereixen mesures especials? | [ ]  sí | [ ]  no | Descriviu els tipus de vulnerabilitat i justifiqueu la necessitat d’incloure aquests participants. Detalleu les mesures que s’establiran per protegir els drets dels participants.  |
| És impossible o inviable obtenir el consentiment dels participants? | [ ]  sí | [ ]  no | Expliqueu-ne el motiu i descriviu amb detall els mètodes de recerca.  |
| El vostre projecte requereix enganyar els participants o facilitar-los només informació parcial?  | [ ]  sí | [ ]  no | Justifiqueu-ne la necessitat i confirmeu que els vostres mètodes no causaran cap dany als participants i que no hi ha mètodes alternatius per a assolir els objectius de recerca. Expliqueu com se n’informarà posteriorment els participants i indiqueu si (i com) s’obtindrà consentiment informat retrospectivament. |

1. **Protecció de dades personals**

|  |  |  |  |
| --- | --- | --- | --- |
|  |  |  | Si heu respost “sí”: |
| El vostre projecte requereix recollir i/o tractar dades personals? | [ ]  sí | [ ]  no | Ompliu el formulari de protocol i envieu-lo a secretaria.cirep@upf.edu. Cal descriure els procediments de recollida, emmagatzemament, conservació, transferència, destrucció i reutilització de les dades.  |

Si heu marcat “sí”, contesteu les preguntes de sota. Si no, passeu a la secció 3.

|  |  |  |  |
| --- | --- | --- | --- |
|  |  |  | Si heu respost “sí”: |
| Està previst importar dades personals de països de fora de la UE (inclòs el Regne Unit)? | [ ]  sí | [ ]  no | Comproveu i confirmeu que la transferència de dades es farà d’acord amb la legislació dels països en què es recolliran les dades.  |
| Està previst exportar dades personals a països de fora de la UE (inclòs el Regne Unit)? | [ ]  sí | [ ]  no | Cal signar un acord entre les institucions implicades. Adjunteu l’acord amb la vostra sol·licitud o indiqueu quan se signarà si encara no està disponible.  |
| Està previst compartir les dades personals recollides amb altres investigadors de fora de la UPF? | [ ]  sí | [ ]  no | Expliqueu qui tindrà accés a quines dades i els mètodes de transferència. Confirmeu que s’ha signat o se signarà un contracte o acord de confidencialitat (plantilla disponible al web de la CIREP) entre la UPF i els investigadors que rebran les dades. |

Contesteu les preguntes de sota. Si contesteu “sí” a dues o més d’aquestes preguntes, haureu d’omplir el formulari per a l’AIPD i enviar-lo amb la resta de documentació a secretaria.cirep@upf.edu.

|  |  |  |
| --- | --- | --- |
| El vostre projecte implica el perfilat o la valoració de participants, inclosa la recollida de dades del participant en múltiples àmbits de la seva vida (rendiment en el treball, personalitat i comportament), que cobreixin diversos aspectes de la seva personalitat o sobre els seus hàbits? | [ ]  sí | [ ]  no |
| El vostre projecte pot contribuir a, o està implicat en, el disseny o implementació de sistemes de presa de decisions automatitzades que poden tenir un impacte o impedir l’accés a productes o serveis o l’exercici d’un dret per part dels participants? (P. ex., sistemes que estimen la riquesa, la competència professional o la probabilitat de comprar un producte de certs individus.) | [ ]  sí | [ ]  no |
| El vostre projecte implica l’observació, monitorització, supervisió, geolocalització o control dels participants de forma sistemàtica i exhaustiva, inclosa la recollida de dades i metadades a través de xarxes, aplicacions o en zones d’accés públic, així com el processament d’identificadors únics que permetin la identificació d’usuaris de serveis de la societat de la informació com poden ser els serveis web, TV interactiva, aplicacions mòbils, etc.? (P. ex., recollida sistemàtica de tota l’activitat de participants identificables en xarxes socials durant els últims *x* anys.)  | [ ]  sí | [ ]  no |
| El vostre projecte implica l’ús de dades personals de categoria especial (dades personals que revelen l’origen ètnic o racial, les opinions polítiques, les conviccions religioses o filosòfiques o l’afiliació sindical; dades genètiques; dades biomètriques; dades relatives a la salut, a la vida sexual o a les orientacions sexuals d’una persona física), dades relatives a condemnes o infraccions penals o dades que permetin determinar la situació financera o de solvència patrimonial o deduir informació sobre les persones relacionada amb categories especials de dades? | [ ]  sí | [ ]  no |
| El vostre projecte implica l’ús de dades biomètriques amb el propòsit d’identificar de manera única una persona física? | [ ]  sí | [ ]  no |
| El vostre projecte implica l’ús de dades genètiques per a qualsevol fi?  | [ ]  sí | [ ]  no |
| El vostre projecte implica l’ús de dades a gran escala? Per determinar si un tractament és a gran escala cal considerar el nombre total de participants, el percentatge de població analitzada, la quantitat de dades recollides, el període de conservació i l’extensió geogràfica (p. ex., dades de més de 100.000 participants, dades de més del 90% dels estudiants de la UPF, període de conservació de 10 anys, etc.). Marqueu “sí” si almenys una d’aquestes variables és gran.  | [ ]  sí | [ ]  no |
| El vostre projecte implica l’associació, combinació o enllaç de registres de bases de dades de dos o més tractaments amb finalitats diferents o de fonts diferents? | [ ]  sí | [ ]  no |
| El vostre projecte implica tractar dades de persones vulnerables o en risc d’exclusió social, incloent dades de menors de 14 anys, gent gran, persones en situació de discapacitat, persones que accedeixen a serveis socials, víctimes de violència masclista, pacients de centres de salut o salut mental, etc.?  | [ ]  sí | [ ]  no |
| El vostre projecte implica l’ús de noves tecnologies o un ús innovador de tecnologies consolidades, incloent l’ús de tecnologies a una nova escala, amb un nou objectiu o combinades amb altres, de manera que suposi noves formes de recollida i ús de dades amb risc per als drets i llibertats de les persones? (Aclariment: La CIREP és conscient que la majoria de projectes de recerca, per definició, inclouen innovació. Si us plau, marqueu “sí” només si la tecnologia o combinació de tecnologies que voleu emprar són realment noves i els resultats de la recerca poden constituir un risc per als drets i llibertats de les persones.) | [ ]  sí | [ ]  no |
| El vostre projecte implica tractar dades de tal manera que s’impedeixi als interessats exercir els seus drets, utilitzar un servei o executar un contracte? (P. ex., quan no es pot informar els participants que s’utilitzaran les seves dades personals per a un projecte de recerca o quan el fet de participar en un projecte de recerca pot bloquejar l’accés a certs serveis.) | [ ]  sí | [ ]  no |

1. **Projectes en col·laboració**

|  |  |  |  |
| --- | --- | --- | --- |
|  |  |  | Si heu respost “sí”: |
| Es tracta d’un projecte en col·laboració amb altres institucions que no coordina la UPF? | [ ]  sí | [ ]  no | Escriviu-nos a secretaria.cirep@upf.edu abans d’omplir la sol·licitud. |

Si heu marcat “sí”, contesteu les preguntes de sota. Si no, passeu a la secció 4.

|  |  |  |  |
| --- | --- | --- | --- |
|  |  |  | Si heu respost “sí”: |
| L’IP del projecte ha obtingut l’aprovació del comitè d’ètica de la seva institució? | [ ]  sí | [ ]  no | La CIREP pot resoldre que no és necessari tornar a revisar el projecte si els investigadors de la UPF es comprometen a seguir els protocols aprovats. Escriviu-nos a secretaria.cirep@upf.edu abans d’omplir la sol·licitud. |
| El comitè d’ètica de la recerca de la institució que coordina el projecte ha declarat el projecte exempt de revisió ètica? | [ ]  sí | [ ]  no | La CIREP pot resoldre que no és necessari revisar un projecte en certs casos. Escriviu-nos a secretaria.cirep@upf.edu abans d’omplir la sol·licitud. |

1. **Altres aspectes ètics**

|  |  |  |  |
| --- | --- | --- | --- |
|  |  |  | Si heu respost “sí”: |
| El vostre projecte requereix l’ús d’animals no humans? | [ ]  sí | [ ]  no | Els projectes de recerca amb animals no humans els revisa el Comitè Ètic d’Experimentació Animal del PRBB (CEEA-PRBB). Segons les característiques del vostre projecte, pot ser que l’hagi de revisar el CEEA-PRBB. Escriviu-nos a secretaria.cirep@upf.edu abans d’omplir la sol·licitud. |
| El vostre projecte requereix l’ús d’elements que poden causar danys a humans (inclosos els membres de l’equip de recerca, p. ex., a causa de treball de camp en països inestables políticament o de l’ús de materials perjudicials o radioactius en el laboratori), el medi ambient, animals o plantes? | [ ]  sí | [ ]  no | Expliqueu detalladament les mesures de salut i seguretat que s’habilitaran (secció 6 del formulari de protocol).Adjunteu un pla d’avaluació i mitigació de riscos.  |
| Està previst importar algun material (excepte dades personals) de països de fora de la UE (inclòs el Regne Unit)? | [ ]  sí | [ ]  no | Descriviu el material que planegeu importar i indiqueu els països des d’on s’importarà. Confirmeu que la importació del material es farà d’acord amb la legislació dels països en què s’obtindran i adjunteu els permisos d’importació.  |
| Està previst exportar algun material (excepte dades personals) de països a fora de la UE (inclòs el Regne Unit)? | [ ]  sí | [ ]  no | Descriviu el material que planegeu exportar i indiqueu els països on s’exportarà. Adjunteu els permisos d’exportació.  |
| El vostre projecte pot tenir aplicacions militars (ús dual) o es pot utilitzar amb finalitats malèvoles, criminals o terroristes (abús)? | [ ]  sí | [ ]  no | Adjunteu un pla d’avaluació i mitigació de riscos. |
| El vostre projecte requereix el desenvolupament, desplegament i/o ús de sistemes d’intel·ligència artificial en àmbits de risc elevat (és a dir, un dels àmbits inclosos en l’Annex III de l’esborrany de l’[Artificial Intelligence Act](https://eur-lex.europa.eu/legal-content/EN/TXT/?uri=CELEX%3A52021PC0206) o un àmbit relacionat)? | [ ]  sí | [ ]  no | Si us plau, descriviu detalladament com es gestionaran els aspectes ètics. Adjunteu una avaluació de riscos i una descripció de les mesures que s’adoptaran per a mitigar els riscos.  |

|  |
| --- |
| * Si heu respost “sí” a qualsevol pregunta de les **seccions 1 o 2**, completeu els formularis de sol·licitud i envieu-los a secretaria.cirep@upf.edu. Abans d’enviar-los, consulteu les instruccions per determinar quins aspectes heu de comentar amb detall i si cal adjuntar material de suport
* Si heu respost “sí” a cap pregunta de la **secció 3 o 4**, envieu-nos aquest document a secretaria.cirep@upf.edu abans de completar els altres formularis.
 |

**Signatura**

|  |
| --- |
|            IP Data |